Texas

es un estado de los Estados Unidos, la su kapitala es Austin. Keda el estado al sudoeste del paiz, topa kon el estado del Muevo Meksiko al oeste, al este topa kon el estado de Luisiana, al norte kon Oklahoma, al nordeste kon el estado de Arkansas i al sud topa kon Meksiko (estados de Chihuahua, Coahuila, Muevo Leon i Tamaulipas).

El estado es mentado tambien komo el estado dela Estreya Solitaria, hue endemas un territorio ke se unio a los Estados Unidos, logrando la su independensia del Meksiko.

 Etimolojia 
Se kreye ke el nombre proviene del biervo cabdo Teshas o tejas, ke sinyifika aliado o amigo, asegun es una palavra ke eskucharon los espanyoles.

 Istorya 
El territorio de Texas hue primero afinkado por ombres aborijinalos ke kruzaron del norte azia el sud i desharon objetos dela su presensia en diversos sitios.

El eksplorador espanyol Álvar Núñez Cabeza de Vaca hue el primero evropeo ke paso por el territorio texano el 6 de noviembre de 1528. Juan de Oñate hue el sigundo eksplorador de eksploro Texas, en ese antonses era mentado komo Mueva Filipinas, nombre ke no kedo muncho tiempo. Los espanyoles voltaran a mediados del sieklo XVIII, i fundan varias misiones, entre eyas San Antonio, i el territorio es yamado Texas en onra a los indijenas Texas. Endemas se establesen varios presidios i huertes militares.

Los fransezos, ke se avian afinkado a las beiras del rio Mississippi, eksploran la beira de Texas, y yegan a lo ke oy endya es Corpus Christi, en denantes baia del Espíritu Santo, e intentan afinkar una kolonia, ma no lograrono por las reveliones indijenas i el mal tiempo.

 Jeografia 
El territorio texano komparte frontiera internasionala kon Meksiko al sud, propiamente los estados de Tamaulipas, Muevo Leon, Coahuila i Chihuahua, i al norte topa kon Oklahoma, al este kon Luisiana, al oeste kon Muevo Meksiko i al noreste kon Arkansas, enlos Estados Unidos. El estado es apartajado en kondados, la kapitala es Austin. Es el estado mas mayor delos Estados Unidos kontinentalos.

El estado de Texas se topa en las koordenadas jeografikas del meridiano de Greenwich latitud norte 25º 00' 00 minima, 36º 00' 00 maksima, longitud oeste 93º 00' 00 minima, 106º 00' 00 maksima. En el Oseano Atlantiko keda el Golfo de Meksiko ande ay dos grandes izlas, izla Galveston, i tambyen al sud keda la izla del Padre.

 Klima 
El klima es variado en el estado de Texas, alkunos lugares la temperatura es alta i kalorosa, en otros lugares la temperatura es basha kon nevika en el inverno.

 Ver endemas 
 Independensia de Texas

Referensias

 Atamientos eksternos 

Kateggoría:Vikipedya:Artikolos kon grafia ladina
Katēggoría:Texas
Kateggoría:Territorios kon movimyentos de independensia